**JAVNI POZIV**

**za dodjelu podrške investicijama u primarnoj biljnoj proizvodnji za 2025. godinu**

**Komponenta III - Maslinarstvo**

Ministarstvo poljoprivrede, šumarstva i vodoprivrede, u skladu sa Agrobudžetom za 2025. godinu i budžetskom linijom 2.1.3 – Podrška investicijama u primarnoj biljnoj proizvodnji objavljuje Javni poziv za dodjelu podrške maslinarstvu - Komponenta III za 2025. godinu.

Ovim javnim pozivom utvrđuju se uslovi, kriterijumi i način prijavljivanja za korišćenje podsticajnih sredstava.

**DEFINICIJA KORISNIKA SREDSTAVA PODRŠKE**

Korisnici podrške po ovom Javnom pozivu su poljoprivredna gazdinstva, koja moraju biti upisana u Registar poljoprivrednih gazdinstava u skladu sa Zakonom o poljoprivredi i ruralnom razvoju („Službeni list CG“, br. 56/09, 34/14, 1/15, 30/17 i 59/21) i upisana u Registar proizvođača maslina i/ili Registar proizvođača maslinovog ulja u skladu Zakonom o malinarstvu i maslinovom ulju („Službeni list CG“, broj 39/16) sa Pravilnikom o sadržini zahtjeva i načinu vođenja registra maslinara i proizvođača maslinovog ulja („Službeni list CG“, broj 10/15), kao i u registre koje vodi organ Uprave, do trenutka podnošenja Zahtjeva za odobravanje podrške.

Ukoliko su podnosioci Zahtjeva pravna lica, neophodno je da im je djelatnost iz Sektora A: Poljoprivreda, šumarstvo i ribarstvo, u skladu sa Zakonom o klasifikaciji djelatnosti („Službeni list CG“, broj 18/11) do momenta podnošenja zahtjeva.

**PRIHVATLJIVE INVESTICIJE:**

**Investicije za čiju je realizaciju neophodno prethodno odobravanje:**

* priprema nekultivisanog/neobradivog zemljišta za sadnju maslina kameniti i teže pristupačni teren;
* revitalizacija starih zasada maslina;
* izgradnja podzida u zasadima u cilju čuvanja zemljišta od erozije.

**Investicije za čiju realizaciju nije neophodno prethodno odobravanje:**

* podizanje novih zasada maslina;
* nabavka sistema za navodnjavanje uključujući i pumpe za vodu;
* upravljanje biljnim otpadom.

**SPECIFIČNI KRITERIJUMI PRIHVATLJIVOSTI**

* Prilikom zasnivanja novog zasada maslina i/ili proširenja postojećeg zasada, prihvatljiva je površina zasada za podršku od 0,3 ha;
* Minimalna površina zasada za podršku ostalih investicija je 0,3 ha;
* Minimalna gustina sadnje za novopodignute zasade je 300 sadnica po ha;
* Investicija za kultivisanje nekorišćenog zemljišta (najmanje 0,3 ha) je prihvatljiva u slučaju da podnosilac zahtjeva nakon završenog privođenja zemljišta namjeni na istom posadi zasad maslina u godini ostvarivanja podrške;
* Minimum stabala maslina za revitalizaciju je 20, a iznos podrške po stablu je 15 €;
* Do trenutka isplate sredstava podrške novopodignuti zasadi moraju biti evidentiran u Registru poljoprivrednih gazdinstava, i u sistemu za Evidenciju zemljišnih parcela (SIZEP-u);
* Investicija se mora započeti i realizovati u 2025. godini, a za nabavku sadnog materijala prihvatljiva je i investicija započeta nakon 01. novembra 2024. godine;
* Prilikom zasnivanja novog zasada maslina i/ili proširenja postojećeg zasada, prihvatljiva cijena sadnica masline data je u Tabeli 1. Referentna cijena za sadnice masline.

**NEPRIHVATLJIVI TROŠKOVI**

* Nabavka polovne opreme i materijala,
* Troškovi uvoza, transporta i slične dažbine,
* Troškovi plaćanja u naturi,
* Troškovi radne snage,
* Troškovi obrtnih sredstava (flaše, čepovi i dr.),
* Troškovi osiguranja i registracije,
* Troškovi nastali prije dodjele Rješenja o odobrenju podrške (za investicije gdje je neophodno odobrenje),
* Troškovi nastali nakon roka predviđenog Rješenjem o odobrenju podrške (za investicije gdje je neophodno odobrenje),
* Nabavka nesertifikovanog sadnog materijala.

**Visina podrške**

* Maksimalno prihvatljiva investicija iznosi 10.000€ uz osnovnu budžetsku podršku do 60% vrijednosti prihvatljive investicije, odnosno do 6.000€.
* Pored iznosa podrške od 60% još dodatnih 10%, odnosno ukupno 70% za poljoprivredne proizvođače upisane u Registar subjekata u organskoj proizvodnji za oblast proizvodnje u kojoj se podnosi zahtjev za podršku, zaključno sa 31. decembrom 2024. godine.
* Dodatnih 10% ostvaruju žene nosioci poljoprivrednog gazdinstva.

Maksimalna prihvatljiva investicija za izgradnju podzida iznosi maksimalno 80€ po m2.

Korisnik je dužan da dostavi ponudu izraženu u m2.

Maksimalno prihvatljiva investicija za pripremu nekultivisanog/neobradivog zemljišta (kamenito, teže pristupačno) za sadnju maslina iznosi 3 €/m2.

Minimalna vrijednost investicije je 500€, osim za revitalizaciju maslina.

Podrška se realizuje na kraju investicije nakon administrativne i terenske kontrole.

**POTREBNA DOKUMENTACIJA UZ ZAHTJEV ZA DODJELU PODRŠKE ZA INVESTICIJE KOJE ZAHTJEVAJU PRETHODNO ODOBRENJE:**

* Popunjen Zahtjev za dodjelu podrške razvoju maslinarstva za 2025. godinu (OBRAZAC 1);
* Potpisanu i pečatiranu cjenovnu ponudu za planiranu investiciju koja će biti predmet odobravanja (ako su dostavljeni na stranom jeziku treba da budu prevedeni na crnogorski jezik – ovlašćeni sudski tumač).

**POTREBNA DOKUMENTACIJA UZ ZAHTJEV ZA ISPLATU PODRŠKE ZA INVESTICIJE KOJE NE ZAHTJEVAJU PRETHODNO ODOBRENJE:**

* Popunjen Zahtjev za isplatu podrške razvoju maslinarstva za 2025. godinu (OBRAZAC 2);
* Dokazi da je investicija realizovana (plaćena od strane podnosioca zahtjeva), a to su:
	+ Originalna faktura na ime podnosioca zahtjeva i/ili
	+ Fiskalni račun;
	+ Uplatnica i ovjereni izvod iz banke u slučaju plaćanja preko transakcionog računa,
	+ U slučaju inostranog plaćanja, dokaz o izmirenim obavezama prema Upravi carina Crne Gore – ovjeren virman (uplatnica) i ovjeren swift od strane banke o prenosu sredstava dobavljaču kao i JCI (jedinstvena carinska isprava);
* Za uvezeni sadni materijal neophodno je dostaviti Rješenje o uvozu i stavljanju u promet sadnog materijala izdat od strane Uprave za bezbjednost hrane, veterinu i fitosanitarne poslove Crne Gore kao i Fitosanitarni sertifikat. Ukoliko se radi o domaćem sadnom materijalu neophodno je dostaviti Sertifikat o priznavanju sadnog materijala izdat od strane Uprave za bezbjednost hrane, veterinu i fitosanitarne poslove Crne Gore.

**POTREBNA DOKUMENTACIJA UZ ZAHTJEV ZA ISPLATU SREDSTAVA PODRŠKE (ZA INVESTICIJE KOJE ZAHTJEVAJU PRETHODNO ODOBRENJE):**

* Popunjen Zahtjev za isplatu sredstava podrške razvoju maslinarstva za 2025. godinu (OBRAZAC 2);
* Dokazi da je investicija realizovana (plaćena od strane podnosioca zahtjeva), a to su:
	+ Originalna faktura na ime podnosioca zahtjeva i/ili
	+ Fiskalni račun;
	+ Uplatnica i ovjereni izvod iz banke u slučaju plaćanja preko transakcionog računa,
	+ U slučaju inostranog plaćanja, dokaz o izmirenim obavezama prema Upravi carina Crne Gore – ovjeren virman (uplatnica) i ovjeren swift od strane banke o prenosu sredstava dobavljaču kao i JCI (jedinstvena carinska isprava);
* Za uvezeni sadni materijal neophodno je dostaviti Rješenje o uvozu i stavljanju u promet sadnog materijala izdat od strane Uprave za bezbjednost hrane, veterinu i fitosanitarne poslove Crne Gore. Ukoliko se radi o domaćem sadnom materijalu neophodno je dostaviti Sertifikat o priznavanju sadnog materijala izdat od strane Uprave za bezbjednost hrane, veterinu i fitosanitarne poslove Crne Gore.

**I PROCEDURA REALIZACIJE INVESTICIJA KOJE ZAHTIJEVAJU PRETHODNO ODOBRENJE:**

1. Nosilac poljoprivrednog gazdinstva obraća se Zahtjevom za dodjelu podrške razvoju maslinarstva za 2025. godinu, Ministarstvu poljoprivrede, šumarstva i vodoprivrede (OBRAZAC 1);
2. **U slučaju investicija koje zahtijevaju prethodno odobrenje, nosilac gazdinstva treba da podnijese zahtjev za odobrenje investicije najkasnije do 01.07.2025. godine.** **Nakon tog datuma zahtjevi za odobrenje investicije se neće razmatrati.**
3. Operativno odgovorna osoba za mjeru vrši administrativnu kontrolu primljenih zahtjeva;
4. Ukoliko se administrativnom kontrolom utvrdi da podnosilac Zahtjeva ne ispunjava kriterijume definisane Javnim pozivom, operativno odgovorna osoba će odbiti predmetni Zahtjev;
5. Ukoliko je administrativnom kontrolom utvrđeno da je Zahtjev u skladu sa kriterijumima definisanim Javnim pozivom, isti se kontroliše terenski;
6. Direkcija za savjetodavna poslove u oblasti biljne proizvodnje u Ministarstvu vrši terensku kontrolu opravdanosti investicija i dostavlja izvještaj praćen foto dokumentacijom;
7. Operativno odgovorna osoba za mjeru, na osnovu pozitivnog izvještaja o opravdanosti investicije, donosi Rješenja o odobravanju investicije;
8. Nakon donošenja Rješenja o odobravanju investicije, podnosilac Zahtjeva može započeti realizaciju investicije, koja je predmet odobrenja;
9. Nakon realizacije investicije, nosilac poljoprivrednog gazdinstva podnosi Zahtjev za isplatu podrške Direktoratu za plaćanja (OBRAZAC 2);
10. Operativno odgovorna osoba za mjeru, vrši administrativnu kontrolu primljenog Zahtjeva;
11. Ukoliko je administrativnom kontrolom utvrđeno da je Zahtjev za isplatu podrške u skladu sa kriterijumima definisanim Javnim pozivom, isti se kontroliše terenski;
12. Direkcija za savjetodavna poslove u oblasti biljne proizvodnje i Direkcija za poljoprivredne registre i regionalnu koordinaciju u Ministarstvu vrši terensku kontrolu realizovanosti investicije i dostavlja izvještaj praćen foto dokumentacijom;
13. Na osnovu pozitivnog izvještaja o realizovanosti investicije, donijeće se Rješenje o dodjeli sredstava podrške i isplatiti podrška na račun korisnika podrške.

**II PROCEDURA REALIZACIJE INVESTICIJA KOJE NE ZAHTIJEVAJU PRETHODNO ODOBRENJE**

1. Nosilac poljoprivrednog gazdinstva obraća se Zahtjevom za isplatu podrške razvoju maslinarstva za 2025. godinu (OBRAZAC 2) Ministarstvu poljoprivrede, šumarstva i vodoprivrede;
2. Operativno odgovorna osoba za mjeru, vrši administrativnu kontrolu primljenih zahtjeva;
3. Ukoliko se administrativnom kontrolom utvrdi da podnosilac Zahtjeva ne ispunjava kriterijume definisane Javnim pozivom, operativno odgovorna osoba će odbiti predmetni Zahtjev;
4. Ukoliko je administrativnom kontrolom utvrđeno da je Zahtjev u skladu sa kriterijumima definisanim Javnim pozivom, isti se kontroliše terenski;
5. Direkcija za savjetodavne poslove u oblasti biljne proizvodnje u Ministarstvu vrši terensku kontrolu realizovanosti investicija, kontroliše vrijednost sadnog materijala i dostavlja izvještaj praćen foto dokumentacijom;
6. Odobreni iznos podrške će biti isplaćen na žiro-račun koji je u trenutku isplate evidentiran u Registru poljoprivrednih gazdinstava.

**NAČIN PODNOŠENJA ZAHTJEVA ZA odobravanje PODRŠKE**

Navedeni obrasci se mogu preuzeti sa internet stranice Ministarstva poljoprivrede, šumarstva i vodoprivrede ([www.gov.me](http://www.gov.me)/mpsv) ili u kancelarijama Direkcije za savjetodavne poslove u biljnoj proizvodnji.

Zahtjeve i potrebnu dokumentaciju dostaviti isključivo putem pošte, na sljedeću adresu:

**MINISTARSTVO POLJOPRIVREDE, ŠUMARSTVA I VODOPRIVREDE**

**-Direktorat za plaćanja-**

Za dodjelu podrške investicijama u primarnoj biljnoj proizvodnji za 2025. godinu - komponenta III - Maslinarstvo

Moskovska br. 101,

81000 Podgorica

Informacije u vezi sa ovim Javnim pozivom mogu se dobiti putem telefona:

020-672 006

Trajanje Javnog poziva je od 16.04.2025. do 31.10.2025. godine.

Za investicije koje zahtijevaju prethodno odobravanje, korisinici podrške mogu podnijeti zahtjev **od 16.04.2025. do 01.07.2025. godine.**

Ukoliko ukupna visina podrške, na osnovu zahtjeva za dodjelu podrške, prevazilazi budžetom planirani godišnji iznos, Ministarstvo će prekinuti dalju realizaciju mjere, obavijestiti poljoprivredne proizvođače i/ili proporcionalno smanjiti iznos sredstava podrške u odnosu na svaki pojedinačni zahtjev za dodjelu podrške.

Obrada i odobravanje primljenih Zahtjeva će se vršiti u toku trajanja Javnog poziva.

**NAPOMENA**

* Podnosilac Zahtjeva odgovara za tačnost podataka i dokumentacije za ostvarivanje prava na podršku;
* Poljoprivredno gazdinstvo može konkurisati samo sa jednim zahtjevom u toku godine za ovu komponentu;
* Ministarstvo poljoprivrede, šumartsva i vodoprivrede može da izvši provjeru realnosti i osnovanosti prikazanih troškova, kao i pokretanje finansijske provjere svih pristiglih računa kod nadležnih organa;
* Ministarstvo poljoprivrede, šumarstva i vodoprivrede može od podnosioca zahtjeva zatražiti dodatnu dokumentaciju u cilju utvrđivanja činjeničnog stanja;
* Ukoliko se u postupku finansijske provjere realnosti i osnovanosti prikazanih troškova kod nadležnih organa, utvrdi da je korisnik sredstava na bilo koji način doveo u zabludu ili naveo na pogrešan zaključak Komisiju za dodjelu podrške, korisnik sredstava podsticaja shodno članu 33 Zakona o poljoprivredi i ruralnom razvoju (“Sl. list Crne Gore”, broj 56/09, 34/14,1/15 i 30/17) dužan je da vrati sredstava podsticaja koja su nenamjenski utrošena, uvećana za iznos zatezne kamate. Takođe korisnik sredstava podsticaja u ovom slučaju, gubi pravo na svaki vid podsticaja u naredne dvije godine od dana donošenja pravosnažnog rješenja Ministarstva;
* Podrška se može ostvariti isključivo uz priložen originalan dokaz da je predmetna nabavka plaćena do momenta podnošenja zahtjeva za isplatu podrške;
* Prihvatljivi su isključivo originalni dokazi o plaćanju (računi) na ime podnosioca zahtjeva;
* Troškovi za svaki dio investicije moraju da budu u skladu sa realnim trenutnim tržišnim cijenama;
* Ako se dio realizovane investicije odnosi na nabavku sistema za navodnjavanje, isti je prihvatljiv za isplatu ukoliko je stavljen u funkciju prilikom terenske kontrole;
* Poljoprivredna gazdinstva koja ostvare podršku po ovoj mjeri dužna su da istu stave u funkciju te je u period od 5 godina ne smiju otuđiti. Ministarstvo zadržava pravo da tokom pomenutog perioda može izvršiti terensku kontrolu predmetne inesticije u cilju utvrđivanja funkcionalnosti i vlasništva predmetne investicije. U protivnom Ministarstvo će zatražiti povrat cjelokupnog iznosa isplaćene podrške uvećanog za iznos kamate;
* Uvezeni sadni koji je upotrijebljen u proizvodnji mora da bude uvezen od strane uvoznika koji je upisan u Registar uvoznika sadnog materijala poljoprivrednog bilja, a koji vodi Uprava za bezbjednost hrane, veterinu i fitosanitarne poslove;
* Nabavka sadnog materijala moguća je jedino od dobavljača koji je upisan u Registar za promet sadnog materijala na malo i/ili Registar za promet sadnog materijala poljoprivrednog bilja na veliko, a koji vodi Uprava za bezbjednost hrane, veterinu i fitosanitarne poslove;
* Podnosilac zahtjeva, čiji zahtjev ne bude prihvaćen dobiće Rješenje o odbijanju sa razlozima o odbijanju;
* U slučaju da podnosilac zahtjeva ne dozvoli ili spriječi rad Komisije, te na bilo koji drugi način utiče na njen rad, podneseni zahtjev neće biti odobren.
* Revitalizacija maslina 2026. godine – Gazdinstva koja namjeravaju da izvrše revitalizaciju maslina u toku 2026. godine, dužna su da Ministarstvu podnesu Obrazac 3 , u kojem je naznačen broj stabala za revitalizaciju, koja su obilježena na odgovarajući način. Po dostavljanju ovog obrasca terenska komisija će obići gazdinstvo i sačiniti zapisnik sa foto dokumentacijom. Gazdinstvo koje je na ovaj način obilježilo stabla i najavilo revitalizaciju, istu može sprovesti prije raspisivanja predmetnog javnog poziva. U sklopu Javnog poziva za 2026. godinu, terenska komisija će izvršiti terensku provjeru.

 **Tabela 1. Referentne cijene sadnica maslina**

|  |  |  |
| --- | --- | --- |
|  | Sadnice masline | Cijena |
| 1. | Jednogodišnje sadnice masline  | 9,0 eura |